CELEX: 62008TN0579
Language: fi
Date: 2008-12-23 00:00:00
Title: Asia T-579/08: Kanne 23.12.2008 — Eridania Sadam v. komissio

21.2.2009   
            
            
               FI
            
            
               Euroopan unionin virallinen lehti
            
            
               C 44/65
            
         Kanne 23.12.2008 — Eridania Sadam v. komissio
   (Asia T-579/08)
   (2009/C 44/111)
   Oikeudenkäyntikieli: italia
   Asianosaiset
   
      Kantaja: Eridania Sadam SpA (Bologna, Italia) (edustajat: asianajajat G. M. Roberti, I. Perego, B: Amabile, M. Serpone)
   
      Vastaaja: Euroopan yhteisöjen komissio
   Vaatimukset
   
               —
            
            
               Kanteen kohteena oleva päätös on kumottava.
            
         
               —
            
            
               On määrättävä asian selvittämistoimena työjärjestyksen 65 ja 66 artiklan mukaisesti, että ensimmäisen oikeusasteen tuomioistuimelle on esitettävä komission tutkintaa koskevaan asiakirja-aineistoon liitetyt asiakirjat.
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Eridania Sadam SpA riitauttaa esillä olevalla kanteella EY 230 artiklan neljännen kohdan nojalla valtiontuesta N:o C 29/2004 (ex N 328/2003) 16.7.2008 tehdyn Euroopan komission päätöksen.
   Kantaja esittää neljä kanneperustetta, joilla pyritään osoittamaan, että vastaaja:
   
               —
            
            
               on soveltanut virheellisesti EY 87 artiklan 1 kohtaa esillä olevassa asiassa ja on joka tapauksessa arvioinut tosiseikkoja virheellisesti ja laiminlyönyt perusteluvelvollisuutensa, koska se on katsonut, että Italian viranomaisten aikoinaan sille ilmoittama tukihanke, mikäli tuki myönnetään, voi vaikuttaa jäsenvaltioiden väliseen kauppaan ja vääristää kilpailua;
            
         
               —
            
            
               on rikkonut EY 87 artiklan 2 kohdan b alakohtaa sekä maatalousalan valtiontukia koskevia suuntaviivoja sekä toiminut oman käytäntönsä vastaisesti, ja on joka tapauksessa arvioinut tosiseikkoja virheellisesti ja laiminlyönyt perusteluvelvollisuutensa, koska se on katsonut, että Italian viranomaisten aikoinaan sille ilmoittamaan tukihankkeeseen ei voida soveltaa edellä mainitussa EY 87 artiklan 2 kohdan b alakohdassa määrättyä poikkeusta;
            
         
               —
            
            
               on lisäksi rikkonut EY 87 artiklan 3 kohdan c alakohtaa ja joka tapauksessa arvioinut tosiseikkoja virheellisesti ja laiminlyönyt perusteluvelvollisuutensa, koska se on katsonut, että Italian viranomaisten aikoinaan sille ilmoittamaan tukihankkeeseen ei voida soveltaa edellä mainitussa EY 87 artiklan 3 kohdan c alakohdassa määrättyä poikkeusta;
            
         
               —
            
            
               on loukannut hyvän hallinnon, huolellisuusvelvollisuuden ja huolenpitovelvollisuuden periaatteita erityisesti hallinnollisen menettelyn pitkän keston vuoksi.